John T. Scopes
John Thomas Scopes (3. august 1900 - 21. oktobar 1970) bio je američki geolog, najpoznatiji po tome što je godine 1925. kao mladi srednjoškolski nastavnik u gradu Dayton u državi Tennessee bio uhapšen zbog toga što je učenike podučavao teoriji evolucije, a što je predstavljalo kršenje državnih zakona. Uslijedilo je znamenito suđenje koje je izazvalo veliku pažnju američke i međunarodne javnosti, a na kome je Scopes proglašen krivim i osuđen na globu od 100 dolara; presuda je nedugo potom poništena iz tehničkih razloga. Scopes je stvoreni publicitet iskoristio da ishodi stipendiju za nastavak školovanja, te je ostatak profesionalne karijere proveo radeći kao geolog u nekoliko vodećih američkih korporacija za naftu i gas.

Američki geolozi